《舟至南豅且寄玉山聘君寺丞二徐丈》
宋代·韩淲

宿雨起微潦，轻风生早凉。叶叶一飘蓬，溯浪开晴光。

沿洄几年一，眼熟云水乡。常苦乏佳伴，无人与成章。

望望指柏阁，遥遥近溪堂。南豅在中沚，停篙且翱翔。

进棹君未已，为我达衷肠。万事本如昨，此适不可忘。

作者简介：韩淲（biāo）（1159—1224）南宋诗人。字仲止，一作子仲，号涧泉，韩元吉之子。祖籍开封，南渡后隶籍信州上饶（今属江西）。从仕后不久即归，有诗名，著有《涧泉集》。淲清廉狷介，与同时知名诗人多有交游，并与赵蕃（章泉）并称“二泉”。著作历代书目未见著录。史弥远当国，罗致之，不为少屈。人品学问，俱有根柢，雅志绝俗，清苦自持，年甫五十即休官不仕。嘉定十七年，以时事惊心，作甲申秋三诗，得疾而卒，年六十六。